יוחאי דמרי

יוחאי דמרי (נולד בשבט ה'תשכ"ה, 1965) הוא ראש המועצה האזורית הר חברון.

ביוגרפיה
נולד בבאר שבע בשכונה א', להורים שעלו בנעוריהם מתוניסיה. האם הייתה אחות בסורוקה והאב עבד כמסגר. 

דמרי למד בבית הספר הממלכתי בארי ובישיבת בני עקיבא אהל שלמה אצל הרב אברהם סילברט. היה חניך ומדריך בתנועת בני עקיבא. במהלך כיתה י"א עבר לאופירה והיה שותף במסגרת המאבק נגד הנסיגה מימית.

אחרי התיכון למד בישיבת הכותל בראשותו של הרב ישעיהו הדרי. שירת בחטיבת גבעתי, זמן קצר לאחר שהחטיבה הוקמה מחדש, ושימש כחובש גדודי.

בתחילת שנת לימודיו הרביעית בישיבה פנה אליו הרב דן מרצבך וביקש להקים כולל בעתניאל עם החברותא שלו, הרב חיים רטיג, ויחד עם הרב בני קלמנזון שיעמוד בראשו. בין הלומדים והמלמדים אז היו הרב שג"ר, הרב יאיר דרייפוס והרב עמי עולמי. לאחר מכן שימש במשך שנתיים מזכיר וגזבר של היישוב עתניאל.

שימש מנהל מתנ"ס ולאחר מכן ראש מנהל החינוך במועצה האזורית שומרון.

ב-2013 נבחר לראשות מועצה אזורית הר חברון, תפקיד אליו נבחר בשנית ב-2018.

במאי 2023 הודיע כי לא יתמודד על התפקיד בשלישית.

חיים אישיים והשכלה 
נשוי ליעל, עו"סית קלינית, ואב לתשעה. תושב עתניאל. דמרי הוא בעל תואר ראשון בהוראה ממכללת הרצוג ותואר שני במנהל עסקים, התמחות בפסיכולוגיה עסקית מהמסלול האקדמי המכללה למנהל. למד גם אימון וייעוץ ארגוני.

קישורים חיצוניים

 ראיון בעיתון בשבע
 דף הפייסבוק של יוחאי דמרי

הערות שוליים

ראשי מועצה אזורית הר חברון
עתניאל: אישים
מנהלי מתנ"סים
בוגרי בית ספר בארי (באר שבע)
בוגרי ישיבת אהל שלמה
בוגרי בני עקיבא
בוגרי המכללה האקדמית הרצוג
ישראלים שנולדו ב-1965